Inpormaceja presei

Ap situaceju „Latgolys radejā“

2009 gods juņa 3 dīnā

Jamūt vārā pādejuo laika nūtikšonys ar „Latgolys radeju“ i gaidomū raideišonys puortraukšonu, bīdreiba „LR“ tur par sovu daguojumu dūt publisku izskaidrovumu par situaceju „Latgolys radejā“.

Apraidis atļuovi „Latgolys radejis“ programys raideišonai tur SIA „MG Latgolys Bolss“, kurys lelokais dalinīks irā Vaļds Labinskis ar 92 daļom. Puorejīm 7 dalinīkim pīdar 8 dalis.
Kai jau irā zynoms, mozuma dalinīks Aņss Ataols Bierzeņš dasasaceja iz pyrmpierkšonys tīseibu izmontuošonys pa janvara 8 dīnys dasarunai, kab varātu saglobuot radejis latgalisku saturu.
Lai gon Aņša Bierzeņa darbeibys rezuļtatā izadeve atjaunot agruokū dalinīku strukturu i „Latgolys radejis“ programys raideišonu, vys tik V.Labinskis nasasadorbova ar bīdreibu „LR“ attīceibā iz radejis atīsmi, par kū līcinoj aizlīgums radejis eterā laist bīdreibys inpormaceji par atspaidu radejai i juo nagribiešona meklēt liešuokys radejis apsaimnīkuošonys pormys. V.Labinskis turpynova vīnpersoniskai puorvaļdeit radeju i meklēt personys, kurom varātu jū puordūt.
Bīdreibys „LR” i A.Bierzeņa darbeibys rezuļtatā irā izadevs salaseit Ls 15 000 deļ radejis daļu pierkšonys. Vys tik iz itū šaļti na tikai navā nūtykuse daļu puorregistraceja iz A.Bierzeņa vuorda, bet arī klivs zynoms, ka radejis pinansialais stuovūklis irā cīši švoks. 
SIA „MG Latgolas Bolss“ tur porodus iz apmāram 90 tyukstušom latu, nu kuru 62 irā porodā Vaļžam Labinskajam, zam 10 – cytom personom, kas naudu aizdavušs, i zam 20 – par takūšajim radejis moksovumim (raideišona, elektreiba, raideituoja pastateišona, olgys, nūdūkli i c.) dažaidom personom. Juoatzeimoj, ka par leluokuos dalis itūs porodu rasšonūs atsaceigs V.Labinskis, kam jis beja SIA volda lūceklis aizjimtuos naudys nasaimisteiguos izlītuošonys laikā.
Bīdreiba nūruoda, ka Vaļža Labinskuo publiskī puormatumi Aņšam Bierzeņam par atsasaceišonu puordūt sovu SIA „MG Latgolas Bolss“ daļu piercejam, kurs gryb nūpierkt vysus 100%, navā pamatuoti ni pormalai, ni pa byuteibai. Pormalai tys irā juo personeigs monts i nivīns natur tīseibys pīpraseit jam sovu montu puordūt, lai cytam (itymā gadīnī – V.Labinskajam) nu tuo byutu lobums. 
Bīdreiba „LR“ vysod irā deklarejuse, ka juos darbeibys golvonais aizdavums irā latgaliskys radejis, t.i., taidys radejis, kymā skaņ runa puorsvorā latgalīšu volūdā i gona daudzi latgalīšu muzykys, ilglaiceiga darbeiba. Itymā gadīnī V.Labinskuo atrostais investors aba pierciejs irā gotovs sūleit apraidis volūdys saglobuošonu da 2009 gods beigu, tymā pošā laikā akceņtejūt tū, ka jū iņteresej tikai bizness i ka iz prīšku radeja byus taida, ar kaidu varēs lobuok aizpeļneit. Tierga situaceja Latgolā itūšaļt irā taida, ka ar krīvu voi baļtīšu radeju var aizpeļneit vaira, partū mes varim byut gondreiž puorlīcynuoti, ka iz cyta gods radeja tyktu puorslāgta iz cytys volūdys i myusu golvonais aizdavums – latgaliskys radejis ilglaiceiga darbeiba – natyktu izpiļdeits. Stuostam par kaiba lelom iņvesticejom radejā ilguokā laikā iz prīšku nateik pasaceita cyta puse – iņvesticejis navā paradzātys raideišonys latgalīšu volūdā nūdrūšynuošonai. Tys irā vīneigais nūsacejums, kū bīdreiba „LR“ i A.Bierzeņš kai SIA „MG Latgolas Bolss“ dalinīks izstota, vysu puorejū, tymā skaitā programys pormatu, potencialais investors var meit, bet volūda itymā gadīnī irā principiala.
Pierceja praseiba pierkt SIA „MG Latgolas Bolss“ vysus 100% i atsasaceišona pierkt daža 99 dalis, 1 pamatūt mozajim dalinīkim, skaidrai paruoda, ka potencialais pierciejs gryb piļneigu kontroli puor radeju, kas izslāgtu mozūs dalinīku pretiveišonūs volūdys puormeišonai, i pastyprunoj aizdūmys, ka piercejs jau tān irā puorlīcynuots, ka jis apraidis volūdu puormeis. 
Pa byuteibai taida puordūšona byutu eislaiceiga i nalela lobuma dabuošona SIA „MG Latgolas Bolss“ leluma dalinīkam V.Labinskajam,  par tū samoksojūt ar radejis latgaliskuma iznycynuošonu. Nimoz narunojūt ap tū, ka A.Bierzeņam tai ari navā īdūta vareiba izlītuot sovys pyrmpierkšonys tīseibys. 
Iz itū šaļti bīdreiba irā salasejuse zam 7 tyukstušu latu, zam 9 tyukstušu irā A.Bierzeņam cytu personu aizdūta naudu deļ radejis daļu pierkšonys. Bīdreiba aplīcynoj, ka vysa itei nauda tiks izlītuota tikai latgaliskys radejis ilglaiceigys darbeibys nūdrūšynuošonai, naatkareigi nu tuo, voi apraidi organizēs car SIA „MG Latgolas Bolss”, voi cytaižuok.
Bīdreiba „LR“ ari irā iņtensivai mekliejuse investorus, kas byutu gotovi investēt latgaliskā „Latgolys radejā“, bet, jamūt vārā vysus apstuokļus, tymā skaitā SIA „MG Latgolys Bolss“ lelūs porodus i pinansialū situaceju vysā Latvejā i juos reklamys tiergā, taida atrost naizadeve. Tymā pošā laikā irā potenciali investori, kas byutu gotovi īt vydā, ka radejis puordūšonys i porodu kūpsuma atsatyktu juos tierga vierteibai. Partū bīdreiba turpynoj meklēt SIA „MG Latgolas Bolss“ puorjimšonys rysynovumus.
Mozuma dalinīki irā izsacejuši gataveibu nūregulēt vysus juridiskūs vaicuojumus radejis latgaliskuma saglobuošonys garaņteju dūšonys gadīnī nu potencialūs investoru pusis, bet, dīvamžāļ, investoru, kas byutu gotovi taidys garaņtejis dūt, navā.
Taidā situacejā A.Bierzeņa nagribiešona puordūt sovu daļu nivīnam, kas nadūs garaņtejis radejis latgaliskumam iz prīšku, navar tikt kritizēta ni nu lykuma, ni nu moraļs redzīņa. SIA „MG Latgolas Bolss” daļa irā A.Bierzeņa sovums, vys tik apsazynojūt tū, ka ite runa irā na tik daudzi ap juo montu, cik ap tautys iņceresim, A.Bierzeņš irā gotovs sovu sasprīdumu pījimt piec apsasprīsšonys ar pošvaļdeibom i bīdreibys „LR“ voldu.
Bīdreiba tur nūceju, ka izadūs atrost rysynovumu, koč situaceja ar SIA „MG Latgolas Bolss” naizaver perspektiva.

Bīdreibys „LR“ volds: Aņss Bierzeņš, Agris Bitāns, Anne Rancāne, Guņts Rasims, Imants Slišans

Informācija presei

Par stāvokli „Latgales radio“

2009. gada 3. jūnijā

Ņemot vērā pēdējā laika notikumus ar „Latgales radio“ un gaidāmo raidīšanas pārtraukšanu, biedrība „LR“ uzskata par savu pienākumu sniegt publisku paskaidrojumu par situāciju „Latgales radio“.

Apraides atļauja „Latgales radio“ programmas raidīšanai ir izniegta SIA „MG Latgolys Bolss“, kuras lielākais dalībnieks ir Valdis Labinskis ar 92 daļām. Pārējiem 7 dalībniekiem pieder 8 daļas.
Kā jau ir zināms, mazākuma dalībnieks Ansis Ataols Bērziņš pieteicās uz pirmpirkuma tiesību izmantošanu pēc 8. janvāra līguma, lai varētu saglabāt radio latgalisko saturu.
Lai gan Anša Bērziņa darbības rezultātā izdevās atjaunot iepriekšējo dalībnieku struktūru un „Latgales radio“ programmas raidīšanu, tomērr V.Labinskis nesadarbojās ar biedrību „LR“ attiecībā uz radio nākotni, par ko liecina aizliegums radio ēterā laist biedrības informāciju par atbalstu radio un viņa nagribēšana meklēt lētākas radio apsaimniekošanas formas. V.Labinskis turpināja vienpersoniski pārvaldīt radio un meklēt personas, kurām varētu to pārdot.
Biedrības „LR” un A.Bērziņa darbības rezultātā ir izdevies savākt Ls 15 000 priekš radio daļu pirkšanas. Tomēr uz šo brīdi ne tikai nav notikusi daļu pārreģistrēšana uz A.Bērziņa vārda, bet arī kļuvis zināms, ka radio finansiālais stāvoklis ir ļoti slikts. 
SIA „MG Latgolas Bolss“ ir parādi ap 90 tūsktošiem latu, no kuriem 62 tā ir parādā Valdim Labinskim, ap 10 – citām personām, kas naudu aizdevušas, un ap 20 – par tekošajiem radio maksājumiem (raidīšana, elektrība, raidītāja uzstādīšana, algas, nodokļi un c.) dažādām personām. Jāatzīmē, ka par lielākās daļas šo parādu rašanos atbildīgs V.Labinskis, jo viņš bija SIA valdes loceklis aizņemtās naudas nesaimnieciskas izmantošanas laikā.
Biedrība norāda, ka Valža Labinska publiskie pārmetumi Ansim Bērziņam par nevēlēšanos pārdot savu SIA „MG Latgolas Bolss“ daļu pircējam, kurš grib nopirkt visus 100%, nav pamatoti ne formāli, ne pēc būtības. Formāli tā ir viņa personīga manta un nevienam nav tiesību pieprasīt viņam savu mantu pārdot, lai citam (šinī gadījumā – V.Labinskim) no tā būtu labums. 
Biedrība „LR“ vienmēr ir deklarējusi, ka tās darbības galvenais uzdevums ir latgaliska radio, t.i., tāda radio, kurā skan runa pārsvarā latgaliešu valodā un gana daudz latgaliešu mūzikas, ilgtermiņa darbība. Šinī gadījumā V.Labinska atrastais investors jeb pircējs ir gatavs solīt apraides valodas saglabāšanu līdz 2009.gada beigām, tanī pat laikā akcentējot to, ka viņu interesē tikai bizness un ka turpmāk radio būs tāds, ar kādu varēs labāk nopelnīt. Tirgus situācija Latgalē šobrīd ir tāda, ka ar krievu vai baltiešu (latviešu) radio var nopelnīt vairāk, tāpēc mēs varam būt gandrīz pārliecināti, ka nākamgad radio tiktu pārslēgts uz citu valodu un mūsu galvenais uzdevums – latgaliska radio darbība ilgtermiņā – netiktu izpildīts. Stāstam par it kā lielām investīcijām radio ilgākā laikā turpmāk netiek pateikta cita puse – investīcijas nav paredzētas raidīšanas latgaliešu valodā nodrošināšanai. Tas ir vienīgais nosacījums, ko biedrība „LR“ un A.Bērziņš kā SIA „MG Latgolas Bolss“ dalībnieks uzliek, visu pārējo, tai skaitā programmas formātu, potenciālais investors var mainīt, bet valūda šinī gadījumā ir principiāla.
Pircēja prasība pirkt SIA „MG Latgolas Bolss“ visus 100% i atteikšanās pirkt pat 99 daļas, 1 atstājot mazajiem dalībniekiem, skaidri parāda, ka potenciālais pircējs grib pilnīgu kontroli pār radio, kas izslēgtu mazākuma dalībnieku pretošanos valodas maiņā, un pastiprina aizdomas, ka pircējs jau tagad ir pārliecināts, ka viņš apraides valodu mainīs. 
Pēc būtības tāda pārdošana būtu īslaicīga un neliela labuma gūšana SIA „MG Latgolas Bolss“ vairākuma dalībniekam V.Labinskim,  par to samaksājot ar radio latgaliskuma iznīcināšanu. Nemoz nerunājot par to, ka A.Bērziņam tā arī netika iedota iespēja izmantot pirmpirkšanas tiesības. 
Uz šo brīdi biedrība ir savākusi ap 7 tūkstošiem latu, ap 9 tūkstošiem ir A.Bērziņam citu personu aizdota nauda priekš radio daļu pirkšanas. Biedrība apliecina, ka visa šī nauda tiks izmantota tikai latgaliska radio ilglaiceigas darbības nodrošināšanai, neatkarīgi no tā, vai apraidi organizēs caur SIA „MG Latgolas Bolss”, vai savādāk.
Biedrība „LR“ arī ir intensīvi meklējusi investorus, kas būtu gatavi investēt latgaliskā „Latgales radio“, bet, ņemot vērā visus apstākļus, tai skaitā SIA „MG Latgolys Bolss“ lielos parādus un finansiālo stāvokli visā Latvijā un tās reklāmas tirgū, tādu atrast neizdevās. Tanī pat laikā ir potenciāli investori, kas būtu gatavi nākt iekšā, ja radio pārdošanas un parādu kopsumma atbilstu tā tirgus vērtībai. Tāpēc biedrība turpina meklēt SIA „MG Latgolas Bolss“ pārņemšanas risinājumus.
Mazākuma dalībnieki ir izteikuši gatavību noregulēt visus juridiskas jautājumus radio latgaliskuma saglabāšanas garantiju došanas gadījumā no potenciālo investoru puses, bet, diemžēl, investoru, kas būtu gatavi tādas garantijas dot, nav.
Tādā situācijā A.Bērziņa negribēšana pārdot savu daļu nevienam, kas nedos garantiju radio turpmākam latgaliskumam, nevar tikt kritizēta ne no likuma, ne no morāles viedokļa. SIA „MG Latgolas Bolss” daļa ir A.Bērziņa īpašums, tomēr apzinoties to, ka te runa ir ne tik daudz par viņa mantu, cik par tautas interesēm, A.Bērziņš ir gatavs savu lēmumu pieņemt pēc apspriešanas ar pašvaldībām un biedrības „LR“ valdi.
Biedrība cer, ka izdosies atrast risinājumu, kaut situācija ar SIA „MG Latgolas Bolss” neizskatās cerīga.

Biedrības „LR“ valde: Ansis Bērziņš, Agris Bitāns, Anna Rancāne, Guntis Rasims, Imants Slišāns